Skoðum þessa ótrúlegu sögu betur . Þegar Skarðs er getið af séra Einari Hálfdánarsyni 1725 stendur kirkjan hins vegar ein á berum sandi og auðnin allt í kring . Sjálft höfuðbólið Skarð fór í eyði um 1700. [ 1 ] Skírnarfonturinn í Langholtskirkju er gerður af Einari Einarssyni frá Syðri-Fljótum . Skírnarfonturinn er allur útskorinn og mynstrið er melgresi sem er fallegt skraut og vel við hæfi í þessari sveit . ( Eig . LR ) Árið 1721 var gólf kirkjunnar í Skarði sandi kafið og var fyrirskipað að endurbyggja kirkjuna en af því varð ekki . Oft urðu Meðallendingar að byrja á því að moka sandinum frá kirkjudyrunum þegar þeir komu til messu og urðu svo að beygja sig niður þegar gengið var inn til þess að forðast að reka sig upp undir siginn dyraumbúnaðinn . Sögnin segir að prédikunarstóllinn hafi brotnað en um leið hafi verið spáð að ekki mundi Meðallendingum frá þeim tíma verða haldsamt á prestum sínum og má segja að sú spá hafi ræst því illa gekk að fá presta til að þjóna í Meðallandi , meðal annars vegna þess að ekkert var prestsetrið . Skarð var Þykkvabæjarklaustursjörð og því var leitað á náðir þeirra manna er þar höfðu völd um hvaðeina sem við kom kirkjunni . Það sem nýtilegt var úr kirkjunni skyldi flutt að Hólmaseli og notað í nýju kirkjuna . Staðurinn þar sem kirkjan á Skarði var hefur nú verið merktur með krossi innan landgræðslugirðingarinnar og það er príla við veginn þar sem á að fara inn í girðinguna og ganga síðan stuttan spöl í norður . Það var því ekki fyrr en vorið 1751 sem kirkjan á Skarði var rifin og allir nýtanlegir viðir nýttir til að byggja kirkjuna í Hólmaseli ásamt töluverðu af rekaviði . Kirkjugarður var hlaðinn við kirkjuna í Hólmaseli um 1757 . Var þar meðal annarra muna forláta klukka sem lánuð hafði verið frá Þykkvabæjarklaustri í nýju kirkjuna . Kirkjan að Langholti var endurbætt eftir aldamótin og aftur 1846 en þrátt fyrir það telur prófastur árið 1851 í visitasíu sinni að ekki sé hægt að lagfæra hana nema með því að byggja hana alveg frá grunni úr nýju efni . Þessi kirkja stendur enn en hefur verið mikið endurbyggð og lagfærð . ( Ljósm. IH ) Kirkjumunir eiga margir áhugaverða sögu . Gömul kertaljósakróna er komin úr kirkjunni í Skál sem eyðilagðist í Skaftáreldum . Árið 1907 voru sóknirnar sameinaðar ; Álftaver , Skaftártunga og Meðalland og prestsetur ákveðið að Ásum í Skaftártungu . Ekki rættist því draumur Meðallendinga um prest og prestsetur í Meðallandi og hafa mjög margir prestar þjónað þessari sókn . Einn prestur sat þó afar lengi eða 46 ár . Var það séra Valgeir Helgason í Ásum sem þjónaði Ásasókn frá 1934 - 1980 Ein fjölskylda á Íslandi er þekkt fyrir marga kirkjunnar þjóna en það eru afkomendur Sr . Sigurbjarnar Einarssonar , biskups og Magneu Þorkelsdóttur . Þar á meðal er Séra Karl Sigurbjörnsson biskup . Sr . Sigurbjörn fæddist í Efri-Ey en eftir að hann missti móður sína í bruna ólst hann að mestu leyti upp hjá móðurforeldrum sínum á Bakkakoti í Meðallandi . Sighvatur Birgir Emilsson í Ásum , Magnea Þorkelsdóttir , eiginkona Sigurbjörns sem líka var ættuð úr Skaftárhreppi , Guðrún Þorkelsdóttir og Jón Helgason í Seglbúðum . ( Ljósm. LR ) [ 1 ] Ingimundur Ólafsson . ( Greinin um kirkjusögu Meðallandsins er byggð alfarið á þessari heimild . ) [ 2 ] Vilhjálmur Eyjólfsson . Óbirt viðtal Lilju Magnúsdóttur við hann 21. jan 2010 Previous PostGissur biskup ólst upp í Ytra-Hrauni